New Port Beach crown teeth
veneers for teeth cost in 94108
lumineers teeth in Marietta GA
veneer cost in New York City NY
access dental Butler 16001
crown dentistry Miami Beach FL ‘#OfcourseMeToo’ net sowel die kreet van Christenvroue in Colombia | Maroela Media
Foto: ©Geopende Deure Internasionaal
Die #MeToo-veldtog maak deesdae wêreldwyd opspraak, met vroue van reg oor die wêreld wat die hutsmerk gebruik as ŉ vorm van protes oor seksuele wandade wat teen hulle gepleeg is. Verskeie Hollywood-sterre is reeds deur hierdie veldtog as seksuele oortreders gebrandmerk.
Maar terwyl die wêreld nou aan die gons is hieroor, is seksuele geweld die wapen van vervolging wat al jare lank teen Christenvroue in Colombia gebruik word. Indien hierdie vroue ŉ veldtog van stapel kon stuur, sou dit tereg kon wees: “#OfcourseMeToo”.
“Hulle beroof jou van jou familie. Hulle dwing jou om ŉ lewe te leef wat jy nie gekies het nie. Hulle verruil ŉ pop vir ŉ geweer, ŉ speelgrond vir ŉ slagveld en rand jou seksueel aan. Hierdie oortredings skend jou siel. Nie ŉ enkele dag gaan verby wat jy nie daaraan dink nie.” Dít is die hart-verskeurende woorde van Sara*, ŉ voormalige ‘guerrilla’ wat nou die stilte verbreek oor die wrede ervaringe wat vroue-vegters in die konflik in Colombia beleef.
Net soos Sara, is daar duisende vroue en kinders in Colombia wat deur die guerrillas gewerf of ontvoer word, en hierdie stille geweld moet verduur; geweld wat die hart en siel wegvreet.
Luz*, ook ŉ voormalige guerrillavegter, het ná haar bekering tot Christenskap besluit om die guerrillas te verlaat. Toe haar kamerade dit uitvind, het hulle haar seksueel aangerand.
“Seksuele mishandeling is ŉ gewelddadige wyse om die wil van ŉ persoon te knak. Dis ŉ manier om ŉ individu se identiteit te vernietig, te steel,” sê María, Geopende Deure se Trauma-ondersteuningskoördineerder in Colombia.
In die inheemse gemeenskappe van Colombia neem die teistering en seksuele geweld teenoor Christenvroue en -meisies weer ŉ ander vorm aan. Hier word Christenmeisies dikwels as bruide aan ongelowige mans verkoop, vir alleenlik een rede: om hulle te verwyder van Christenskap.
Soraya*, een van die inheemse meisies wat onlangs by ŉ Geopende Deure-skuilhuis gewoon het, moes van haar gemeenskap gevlug het nadat sy in die trou “beloof” is aan ŉ tradisionele man en teenstaander van Christenskap. Soraya het net betyds weggekom, meeste inheemse meisies is nie so gelukkig nie…
Terwyl Christenmans dikwels vervolging ervaar wat meer verband hou met hulle werk en diensplig, word Christenvroue spesifiek, en mees dikwels, geteiken deur vervolging in die vorm van dwang-huwelike, verkragting en ander tipes seksuele geweld.
In samewerking met die Christian Psychologists Network, is Geopende Deure hard aan die werk om bewustheid te skep oor die seksuele geweld wat vervolgde Christengemeenskappe, spesifiek in Colombia, ervaar.
Verder dien Geopende Deure miljoene vervolgde Christene, soos Sara en Soraya, in meer as 50 lande in samewerking met plaaslike kerke en vennote, deur middel van gebedsondersteuning, die voorsiening van Bybels, Christelike materiaal, dissipelskap, lewensbestaansopleiding – en op verskeie ander maniere.
Van hierdie 50 lande waar Geopende Deure werksaam is, word nie gereeld deur toeriste besoek nie en min mense weet selfs waar dit op ŉ wêreldkaart geleë is. Kyk hier of jy die Top-10 lande wat die meeste vervolging ervaar op hierdie wêreldkaart kan identifiseer.
*Name verander en verteenwoordigende foto’s gebruik vir sekuriteitsdoeleindes.